Komisjoni otsus, 19. märts 2002, millega nähakse ette haigusjuhtude määratlused ühenduse võrgustiku teavitamiseks nakkushaigustest vastavalt Euroopa Parlamendi ja nõukogu otsusele 2119/98/EÜ (teatavaks tehtud numbri K(2002) 1043 all)



Euroopa Liidu Teataja L 086 , 03/04/2002 Lk 0044 - 0062

CS.ES Peatükk 15 Köide 07 Lk 28 - 46

ET.ES Peatükk 15 Köide 07 Lk 28 - 46

HU.ES Peatükk 15 Köide 07 Lk 28 - 46

LT.ES Peatükk 15 Köide 07 Lk 28 - 46

LV.ES Peatükk 15 Köide 07 Lk 28 - 46

MT.ES Peatükk 15 Köide 07 Lk 28 - 46

PL.ES Peatükk 15 Köide 07 Lk 28 - 46

SK.ES Peatükk 15 Köide 07 Lk 28 - 46

SL.ES Peatükk 15 Köide 07 Lk 28 - 46



Komisjoni otsus, 19. märts 2002, millega nähakse ette haigusjuhtude määratlused ühenduse võrgustiku teavitamiseks nakkushaigustest vastavalt Euroopa Parlamendi ja nõukogu otsusele 2119/98/EÜ (teatavaks tehtud numbri K(2002) 1043 all) (2002/253/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, Euroopa Parlamendi ja nõukogu 24. septembri 1998. aasta otsust 2119/98/EÜ, millega moodustatakse ühenduses epidemioloogilise seire ja nakkushaiguste tõrje võrgustik, [1] eriti selle artikli 3 punkti c, ning arvestades järgmist: (1) Liikmesriigid peaksid edastama teavet nakkushaiguste tagajärjel ilmnenud terviseohtude epidemioloogilise arengu ja tekkimise kohta, kasutades ühenduse võrgustikku võrdlusi võimaldaval viisil eesmärgiga rakendada ennetus- ja tõrjemeetmeid ühenduse ja siseriiklikul tasandil. (2) Nimetatud teabe võrreldavuse eeltingimuseks on kehtestada haigusjuhtude ühtsed määratlused isegi siis, kui konkreetsete haiguste seirevõrgustikke veel loodud ei ole. Niipea kui otsus jõustub, tuleks kõnesolevaid haigusjuhtude määratlusi kasutada ühenduse võrgustiku teavitamiseks ning need peaksid vastama isikuandmete kaitset käsitlevatele määrustele. (3) Võrdluspõhist teavitamist võimaldavad haigusjuhtude määratlused peaksid olema astmelise ülesehitusega, mis lubavad liikmesriikide struktuuridel ja/või asutustel paindlikult edastada haiguste ja konkreetsete terviseprobleemide alast teavet. Eriti hõlbustavad nimetatud haigusjuhtude määratlused teavitamist komisjoni otsuses 2000/96/EÜ [2] loetletud haigustest. (4) Haigusjuhtude määratlused peaksid olema koostatud nii, et need võimaldavad kõigil liikmesriikidel neil olemasolevate süsteemide andmeid kasutades osaleda teavitamises võimalikult suurel määral. Haigusjuhtude määratlused peaksid arvesse võtma teabe kogumise erinevatele eesmärkidele vastavaid tundlikkuse ja spetsiifilisuse erinevaid tasemeid ja olema kergesti muudetavad. (5) Käesoleva otsusega ettenähtud meetmed on kooskõlas direktiivi 2119/98/EÜ alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Andmete esitamiseks nakkushaiguste epidemioloogilise seire ja tõrje eesmärgil vastavalt otsuse 2119/98/EÜ sätetele, ja eriti selle artiklile 4, kohaldavad liikmesriigid lisas nimetatud haigusjuhtude määratlusi. Artikkel 2 Käesolevat otsust kohandatakse uusimatel teaduslikel andmetel põhinevas vajalikus ulatuses. Artikkel 3 Käesolevat otsust kohaldatakse alates 1. jaanuarist 2003. Artikkel 4 Käesolev otsus on adresseeritud liikmesriikidele. Brüssel, 19. märts 2002 Komisjoni nimel komisjoni liige David Byrne [1] EÜT L 268, 3.10.1998, lk 1. [2] EÜT L 28, 3.2.2000, lk 50. -------------------------------------------------- LISA OTSUSES 2000/96/EÜ LOETLETUD NAKKUSHAIGUSTE HAIGUSJUHTUDE MÄÄRATLUSED NIMETATUD HAIGUSJUHTUDE MÄÄRATLUSTE KOHALDAMISE ÜLDPÕHIMÕTTED - Kui ei ole sätestatud erijuhtumeid, tuleb teavitada ainult sümptomaatilistest haigusjuhtudest. Haigusjuhtudena tuleb siiski käsitleda asümptomaatilisi nakkusi, millel on ravi- või tervishoiualased tagajärjed. - Epidemioloogilise seosega haigusjuht on haigusjuht, mis on ilmnenud kinnitatud haigusjuhuga kokkupuutumisel või mis on tekkinud kinnitatud haigusjuhuga sarnasel viisil (nt sama toidu söömisel, samas hotellis peatumisel jne). - Kasutada tuleb järgmistest tasemetest koosnevat kolmeastmelist süsteemi: - kinnitatud haigusjuht: kontrollitud laboratoorsete analüüside abil, - tõenäoline haigusjuht: selge kliiniline pilt või epidemioloogiline seos kinnitatud haigusjuhuga, - võimalik haigusjuht: haigusele viitav kliiniline pilt, kuid mitte kinnitatud ega tõenäoline haigusjuht. Nimetatud erinevate tasandite klassifikatsioon võib varieeruda vastavalt konkreetse haiguse epidemioloogiale. - Loetletud kliinilised sümptomid on esitatud viitavate näidetena ega ole lõplikud. - Enamiku haiguste puhul on loetletud mitmed laboratoorse diagnoosi kriteeriumid. Kui ei ole sätestatud teisiti, on ainult üks neist vajalik haigusjuhu kinnitamiseks. - MK tähendab haigusjuhtude määratluste nimekirjas "mitte kohaldatav". SISSEJUHATAVAD MÄRKUSED 1. Käesolevas dokumendis esitatud teabe ainsaks eesmärgiks on ühendusesisene ühtne teavitamine andmetest/andmete võrreldavus. Kliiniline pilt annab haiguse üldiseloomustuse ega näita tingimata kõiki haiguse kliiniliseks diagnoosimiseks vajalikke tunnuseid. 2. Käesolevas dokumendis esitatud diagnoosimise laboratoorseid kriteeriume saab täita erinevate katsemeetodite abil. Kui on viidatud erimenetlustele, on siiski soovitav neid kasutada. HAIGUSJUHTUDE MÄÄRATLUSED (OMANDATUD IMMUUNPUUDULIKKUSE SÜNDROOM) JA HIV-NAKKUS 1. AIDS Kliiniline pilt Hõlmab kõiki immuunpuudulikkuse viirusega (HIV) nakatunud isikuid, kellel esineb mõni AIDSi Euroopa järelevalve haigusjuhu määratluses nimetatud 28 kliinilisest seisundist. Diagnoosimise kriteeriumid I. Täiskasvanud ja noorukid: 1993. aasta AIDSi Euroopa järelevalvesüsteemi haigusjuhu määratlus (vt Lisa II). II. Alla 13-aasta vanused lapsed: 1995. aastal muudetud Euroopa haigusjuhu määratlus lastel esineva AIDSi järelevalve kohta (vt Lisa III). Haigusjuhu klassifikatsioon Võimalik: | MK | Tõenäoline: | MK | Kinnitatud: | AIDSi Euroopa haigusjuhu määratlusele vastav haigusjuht | 2. HIV-nakkus Kliiniline pilt Diagnoos põhineb HIV-nakkuse laborikriteeriumidel või AIDSi diagnoosil. Diagnoosimise laboratoorsed kriteeriumid I. Täiskasvanud, noorukid ja 18-kuused või vanemad lapsed - Positiivne tulemus HIV-antikehade testimisel, mida kinnitab sellest erinev HIV-antikehade test - HIV-nukleiinhappe (RNA või DNA) kindlaks tegemine - HIVi kindlaks tegemine HIV-p24-antigeeni testi, sealhulgas neutralisatsioonianalüüsi abil - HIVi eraldamine (viiruskultuur) II. Alla 18-kuused lapsed - Ühe või mitme järgmise HIVi määramise testi abil kahel eraldi juhul (välja arvatud nabaväädi verest) saadud positiivsed tulemused: - HIV-nukleiinhappe (RNA või DNA) kindlaks tegemine - HIVi kindlaks tegemine HIV-p24-antigeeni testi, sealhulgas neutralisatsioonianalüüsi abil 1-kuusel või vanemal kui 1-kuusel lapsel - HIVi eraldamine (viiruskultuur) Haigusjuhu klassifikatsioon Võimalik: | MK | Tõenäoline: | MK | Kinnitatud: | Laboratoorselt kinnitatud või AIDSi Euroopa haigusjuhu määratlusele vastav haigusjuht | SIBERI KATK Kliiniline pilt Siberi katku kopsuvorm Pärast Bacillus anthracis’e sissehingamist ja lühiajalisi eelnähte tekib äge palavikuga hingamispuudulikkus koos kudede hapnikuvaeguse, hingelduse ja keskseinandi laienemise radioloogiliste ilmingutega. Siberi katku nahavorm Paapulist arenev nahakahjustus, mis vesikulaarse staadiumi läbimise järel areneb tursest ümbritsetud mustaks lohuks. Nahakahjustus on tavaliselt valutu, kuid võivad esineda kehatalitluslikud häired (palavik ja halb enesetunne). Siberi katku soolevorm Toore saastunud toidu söömise järgselt tekib järgmine sündroom: tugev kõhuvalu, kõhulahtisus, palavik ja sepsis. Diagnoosimise laboratoorsed kriteeriumid - (nt verest või tserebrospinaalvedelikust) või muudest kahjustunud kudedega (nahk, kops või sool) vigastustest kogutud proovides; - mõlemad järgmised kriteeriumid: - B. antrhacis’e DNA olemasolu (nt polümeraasi ahelreaktsioonil) tavapäraselt steriilsetest proovipiirkondadest (nt verest või tserebrospinaalvedelikust) või muudest kahjustunud kudedega (nahk, kops või sool) vigastustest kogutud proovides, - B. antrhacis’e olemasolu tõendamine kliinilises proovis kahjustunud koe (nahk, kops või sool) immunohistokeemilise meetodi abil. Haigusjuhu diagnoosi ei mõjuta asjaolu, kui prooviga ninatampoon ei viita nakkusele. Haigusjuhu klassifikatsioon Võimalik: | MK | Tõenäoline: | Tõenäolist haigusjuhtu määratletakse järgmiselt: kliiniliselt vastav haigusjuht, mille puhul ei ole eraldatud siberi katku B. anthracis’t egapandud alternatiivset diagnoosi, kuid mida kinnitavad ühe täiendava laboratoorse katsega kindlaks tehtud siberi katku B-vormi laboratoorsed jäljed,siberi katkule kliiniliselt vastav haigusjuht, mis on epidemioloogiliselt seotud kindla keskkonna mõjudega, kuid millel puuduvad siberi katku B. antrhacis’e nakkust kinnitavad laboratoorsed jäljed. | Kinnitatud: | Kliiniliselt vastav, laboratoorselt kinnitatud haigusjuht. | BOTULISM, TOIDUST PÕHJUSTATUD Kliiniline pilt Botulismile vastav kliiniline pilt, sümptomiteks näiteks kahelinägemine, ähmane nägemine ja bulbaarparalüüs. Sümmeetriline halvatus võib areneda väga kiiresti. Diagnoosimise laboratoorsed kriteeriumid - Botulismitoksiini kindlaks tegemine seerumis, väljaheites, maosisus või patsiendi toidus - Clostridium botulinum’i eraldamine väljaheitest. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | BRUTSELLOOS Kliiniline pilt Brutselloosile vastav kliiniline pilt, nt äge või hiiliv palavikuhoog, öised higistamised, ebaharilik väsimus, anoreksia, kaalukaotus, peavalu ja liigesevalu. Diagnoosimise laboratoorsed kriteeriumid - Iseloomuliku antikehareaktsiooni tõendamine - Brutsella sp. olemasolu tõendamine kliinilises proovis immunofluorestsentsmeetodil - Brucella sp . eraldamine kliinilisest proovist Tõenäolise haigusjuhu puhul: - Üksik kõrge tiiter. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht või eraldatud kõrge tiitriga haigusjuht | Kinnitatud: | Kliiniliselt vastav, laboratoorselt kinnitatud haigusjuht. | KAMPÜLOBAKTERI NAKKUS Kliiniline pilt Kampülobakterioosile vastav kliiniline pilt, nt varieeruva tugevusega kõhulahtisus. Diagnoosimise laboratoorsed kriteeriumid - Campylobacter sp.eraldamine kõigist kliinilistest proovidest. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav laboratoorselt kinnitatud haigusjuht. | CHLAMYDIA TRACHOMATIS, SUGULISEL TEEL NAKKAV Kliiniline pilt Chlamydia trachomatis’e nakkusele vastav kliiniline pilt, nt kusitipõletik, munandimanusepõletik, emakakaelapõletik, äge munajuhapõletik või muud sugulisel teel nakkavate haiguste sündroomid. Diagnoosimise laboratoorsed kriteeriumid - C. trachomatis’e eraldamine urogenitaaltrakti proovist rakukultuuri abil - C. trachomatis’e olemasolu tõendamine urogenitaaltraktist võetud kliinilises proovis antigeeni või nukleiinhappe kindlaks tegemise teel. Haigusjuhu klassifikatsioon Võimalik: | MK | Tõenäoline: | MK | Kinnitatud: | Laboratoorselt kinnitatud haigusjuht. | KOOLERA Kliiniline pilt Koolerale vastav kliiniline pilt, nt vesine kõhulahtisus ja/või oksendamine. Tugevus on varieeruv. Diagnoosimise laboratoorsed kriteeriumid - Toksigeense (st kooleratoksiine tootva) Vibrio cholerae O1 või O139 eraldamine väljaheitest või oksest - Iseloomuliku antitoksiini ja Vibrio-antikeha reaktsiooni tõendamine. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | KRÜPTOSPORIDIOOS Kliiniline pilt Krüptosporidioosile vastav kliiniline pilt, millele on iseloomulikud kõhulahtisus, kõhukrambid, isukaotus, iiveldus ja oksendamine. Diagnoosimise laboratoorsed kriteeriumid - Cryptosporidium’i ootsüsti olemasolu tõendamine väljaheites - Cryptosporidium’i olemasolu tõendamine seedemahlas või peensoole biopsiaproovides - Cryptosporidium’i antigeeni olemasolu tõendamine väljaheites. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Laboratoorselt kinnitatud haigusjuht. | DIFTEERIA Kliiniline pilt Difteeriale vastav kliiniline pilt, nt ülemiste hingamisteede haigus, millele on iseloomulikud haige kurk, väike palavik ning kleepuv kiht mandlitel, neelus ja/või ninas. Diagnoosimise laboratoorsed kriteeriumid - Toksiine tootva Corynebacterium diphtheriae eraldamine kliinilisest proovist - Difteeria histopatoloogiline diagnoos. Haigusjuhu klassifikatsioon Võimalik: | MK | Tõenäoline: | Kliiniliselt vastav, laboratoorselt kinnitamata ja epidemioloogilise seoseta haigusjuht. | Kinnitatud: | Kliiniliselt vastav haigusjuht, mis on kas laboratoorselt kinnitatud või epidemioloogilise seosega. | Pange tähele, et asümptomaatilistest haiguskandjatest, mittetoksilise C. diphteriae ja nahadifteeria haigusjuhtudest ei ole vaja teavitada. EHHINOKOKOOS Kliiniline pilt Ehhinokokoosile vastav kliiniline pilt, mille puhul võivad esineda erinevad kliinilised sündroomid erineva suuruse ja asukohaga tsüstidega. Diagnoosimise laboratoorsed kriteeriumid Diagnoosimisel rakendatakse: - Histopatoloogiat - Kombineeritult pilditehnikaid ja seroloogilisi teste (kaudset hemaglutinatsiooni, immunodifusiooni, immunoloogilise kapillaarülekande analüüsi). Haigusjuhu klassifikatsioon Võimalik: | MK | Tõenäoline: | MK | Kinnitatud: | Kliiniliselt vastav, laboratoorselt kinnitatud haigusjuht. | EHEC (enterohemorraagilise Escherichia coli nakkus) Kliiniline pilt EHECi nakkusele vastav kliiniline pilt, nt kõhulahtisus (tihti verine) ja kõhukrambid. Haiguse võib muuta komplitseeritumaks hemolüütilise ureemia sündroom (HUS) või trombootiline trombotsütopeeniline purpur (TTP). Diagnoosimise laboratoorsed kriteeriumid - Enterohemorraagilist haigust põhjustavasse serogruppi kuuluva E. coli eraldamine - Seroloogiline kinnitus HUSi või TTP tunnustega patsientide puhul - Tõenäoliste haigusjuhtude puhul: St×1/St×2 produktsiooni koodiga geenide kindlaks tegemine. Haigusjuhu klassifikatsioon Võimalik: | MK | Tõenäoline: | Laboratoorselt kinnitatud, kliinilise teabeta isolaat või kliiniliste sümptomitega ja epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuhtum. | GIARDIAAS Kliiniline pilt Giardia lamblia nakkusele vastav kliiniline pilt, millele on iseloomulikud kõhulahtisus, kõhukrambid, puhitus, kaalukaotus või imendumishäire. Diagnoosimise laboratoorsed kriteeriumid - G. lamblia tsüstide olemasolu tõendamine väljaheites - G. lamblia trofosoidide olemasolu tõendamine väljaheites, kaksteistsõrmiku vedelikus või peensoole biopsiaproovides - G. lamblia antigeeni olemasolu tõendamine väljaheites. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Laboratoorselt kinnitatud haigusjuht. | GONORRÖA Kliiniline pilt Gonorröale vastav kliiniline pilt, nt kusitipõletik, emakakaelapõletik või munajuhapõletik. Diagnoosimise laboratoorsed kriteeriumid - Neisseria gonorrhoeae eraldamine kliinilisest proovist - N. gonorrhoeae antigeeni või nukleiinhappe kindlaks tegemine - Grammnegatiivsete rakusiseste diplokokkide olemasolu tõendamine mehe kusejuhast võetud äiges. Haigusjuhu klassifikatsioon Võimalik: | MK | Tõenäoline: | MK | Kinnitatud: | Laboratoorselt kinnitatud haigusjuht. | HAEMOPHILUS INFLUENZAE TÜÜP B, INVASIIVNE Kliiniline pilt Invasiivsele haigusele vastav kliiniline pilt, nt bakterveresus, ajukelmepõletik, liigesepõletik, kõripealisepõletik, osteomüeliit või tselluliit. Diagnoosimise laboratoorsed kriteeriumid - Haemophilus influenzae tüüp B eraldamine tavapäraselt steriilsest proovist - H. influenzae nukleiinhappe kindlaks tegemine tavapäraselt steriilses proovis Tõenäolise haigusjuhu puhul: - H. influenzae antigeeni kindlaks tegemine tavapäraselt steriilses proovis. Haigusjuhu klassifikatsioon Võimalik: | Ilma laboratoorse kinnituseta, ainult mittesteriilse proovi põhjal kindlaks tehtud kõripealisepõletiku kliiniline haigusjuht | Tõenäoline: | Kliiniliselt vastav haigusjuht, mille puhul on antigeen kindlaks tehtud vastavalt eespool kirjeldatule | Kinnitatud: | Kliiniliselt vastav, laboratoorselt kinnitatud haigusjuht. | HEPATIIT, VIIRUSLIK Kliiniline pilt Sümptomaatiliste haigusjuhtude puhul hepatiidile vastav kliiniline pilt, nt aeglaselt ilmnevad sümptomid ja kollasus või seerumi suurenenud aminotransferaasi kontsentratsioonid. Hepatiit A, äge Diagnoosimise laboratoorsed kriteeriumid - Hepatiit A viiruse (anti-HAV) IgM-antikehade analüüs positiivne - Antigeeni kindlaks tegemine väljaheites - Nukleiinhappe kindlaks tegemine seerumis. Haigusjuhu klassifikatsioon Võimalik: | MK | Tõenäoline: | Kliinilise haigusjuhu määratlusele vastav ja epidemioloogilise seosega haigusjuht | Kinnitatud: | Kliinilise haigusjuhu määratlusele vastav ja laboratoorselt kinnitatud haigusjuht | Hepatiit B, äge Diagnoosimise laboratoorsed kriteeriumid - Hepatiit B põhilise antigeeni (anti-HBc) vastase IgM-antikeha analüüs positiivne - HBV nukleiinhappe kindlaks tegemine seerumis. Haigusjuhu klassifikatsioon Võimalik: | MK | Tõenäoline: | HbsAg-positiivne ja ägedale hepatiit A-le vastava kliinilise pildiga haigusjuht | Kinnitatud: | Laboratoorselt kinnitatud haigusjuht. | Hepatiit C Diagnoosimise laboratoorsed kriteeriumid - HCV-le iseloomulike antikehade kindlaks tegemine - HCV nukleiinhappe kindlaks tegemine kliinilistes proovides. Haigusjuhu klassifikatsioon Võimalik: | MK | Tõenäoline: | MK | Kinnitatud: | Laboratoorselt kinnitatud sümptomaatiline haigusjuht. | HIV-NAKKUS (Vt eespool osast "Omandatud immuunpuudulikkuse sündroom"). GRIPP Kliiniline pilt Gripile vastav kliiniline pilt, nt haiguse äkiline algus, köha, palavik üle 38 °C, lihas- ja/või peavalu. Diagnoosimise laboratoorsed kriteeriumid - Gripi antigeeni või gripiviirusele iseloomuliku RNA kindlaks tegemine - Gripiviiruse eraldamine - A- või B-gripile iseloomuliku seerum-antikehareaktsiooni tõendamine. Haigusjuhu klassifikatsioon Võimalik: | Kliiniliselt vastav, epidemioloogilise seosega haigusjuht | Tõenäoline: | MK | Kinnitatud: | Laboratoorselt kinnitatud haigusjuht. | LEGIONELLOOS Legionelloos Kliiniline pilt Kopsupõletik Pontiaci palavik Kliiniline pilt Isemööduv gripitaoline haigus, millele on iseloomulikud palavik, peavalu, lihasvalu ja ilma rögata köha. Patsiendid paranevad ise ilma ravita 2-5 päeva möödudes. Kopsupõletiku tunnused puuduvad. Leginelloosi diagnoosimise laboratoorsed kriteeriumid - Legionella bakteri eraldamine hingamisteede sekreedist, kopsukoest või verest - Legionella pneumophila 1. serogrupi või muude serogruppide või muude Legionella liikide vastase iseloomuliku antikehareaktsiooni tõendamine kaudse immunofluorestsents antikehatesti või mikroaglutinatsiooni abil - Iseloomuliku Legionella antigeeni kindlaks tegemine uriinis lubatud reagente kasutades Tõenäolise haigusjuhu puhul: - Üksik kõrge tiiter L. pneumophila 1. serogrupi või muude serogruppide või muude Legionella liikide vastases iseloomulikus seerumi antikehade tiitris. - Spetsiifilise Legionella antigeeni kindlaks tegemine hingamisteede sekreedis või tekitaja otsese flouretseeruvate antikehade värvimise meetodil (DFA) hingamisteede sekreedis, samuti kopsukoes, kasutades hinnatud monoklonaalseid reagente. Haigusjuhu klassifikatsioon Võimalik: | MK | Tõenäoline: | Kliiniliselt vastav haigusjuht, mis on kas laboratooriumitesti tulemusel hinnatud tõenäoliseks (vt eespool) või kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | LEPTOSPIROOS Kliiniline pilt Leptospiroosile vastav kliiniline pilt, millele on iseloomulikud palavik, peavalu, külmatunne, lihasvalu, konjunktiviit ja harvemini ajukelmepõletik, lööve, kollasus või neerupuudulikkus. Diagnoosimise laboratoorsed kriteeriumid - Leptospira eraldamine kliinilisest proovist - Leptospira aglutinatsioonitiitri iseloomuliku tõusu tõendamine - Leptospira olemasolu tõendamine kliinilises proovis immunofluorestsentsmeetodil - Leptospira IgM-antikeha kindlaks tegemine seerumis. Haigusjuhu klassifikatsioon Võimalik: | MK | Tõenäoline: | MK | Kinnitatud: | Kliiniliselt vastav, laboratoorselt kinnitatud haigusjuht. | LISTERIOOS Kliiniline pilt Listeria monocytogenes’i põhjustatud nakkus, mille puhul võivad avalduda mitmed kliinilised sündroomid, sealhulgas surnultsündimine, vastsündinute listerioos, ajukelmepõletik, bakterveresus või paiksed nakkused. Diagnoosimise laboratoorsed kriteeriumid - L. monocytogenes’e eraldamine tavapäraselt steriilsest proovist (nt verest või tserebrospinaalvedelikust või harvemini liigese-, kopsukelme- või südamepauna vedelikust). Haigusjuhu klassifikatsioon Võimalik: | MK | Tõenäoline: | MK | Kinnitatud: | Kliiniliselt vastav, laboratoorselt kinnitatud haigusjuht. | MALAARIA Kliiniline pilt Malaariale vastav kliiniline pilt, nt palavik ja sellega tavaliselt kaasnevad sümptomid, sealhulgas peavalu, seljavalu, külmatunne, higistamishood, lihasvalu, iiveldus, oksendamine, kõhulahtisus ja köha. Diagnoosimise laboratoorsed kriteeriumid - Malaaria parasiitide olemasolu tõendamine verepildis - Plasmodium’i nukleiinhappe kindlaks tegemine. Haigusjuhu klassifikatsioon Võimalik: | MK | Tõenäoline: | MK | Kinnitatud: | Laboratoorselt kinnitatud malaria parasitemia haigusjuht mis tahes isikul (sümptomaatiline või asümptomaatiline). | LEETRID Kliiniline pilt Leetritele vastav kliiniline pilt, nt üle kolme päeva kestev üldine lööve ja palavik üle 38,0 oC ning üks või mitu järgmist tunnust: köha, nohu, Kopliki laigud, konjunktiviit. Diagnoosimise laboratoorsed kriteeriumid - Leetrite vastaste IgM-antikehade kindlaks tegemine patsientidel, keda pole hiljuti vaktsineeritud - Leetritele iseloomuliku antikehareaktsiooni tõendamine patsientidel, keda pole hiljuti vaktsineeritud - Leetriviiruse (mitte vaktsiiniliigi) kindlaks tegemine kliinilises proovis. Haigusjuhu klassifikatsioon Võimalik: | Haigusjuht, millele arst on pannud diagnoosiks leetrid | Tõenäoline: | Kliiniliselt vastav haigusjuht | Kinnitatud: | Laboratoorselt kinnitatud või kliiniliselt vastav, epidemioloogilise seosega haigusjuht. Laboratoorselt kinnitatud haigusjuht ei pea tingimata vastama kliinilise haigusjuhu määratlusele. | MENINGOKOKK Kliiniline pilt Meningokokile vastav kliiniline pilt, nt ajukelmepõletik ja/või meningokokktseemia, millele võib kiiresti järgneda äge raskekujuline purpur, šokk ja surm. Võimalikud on muud avaldumisvormid. Diagnoosimise laboratoorsed kriteeriumid - Neisseria meningitidis’e eraldamine tavapäraselt steriilsest proovist (nt verest, tserebrospinaalvedelikust või harvematel juhtudel liigese-, kopsukelme- või südamepaunavedelikust) - N. meningitidis’e nukleiinhappe kindlaks tegemine tavapäraselt steriilses proovis - N. meningitidis’e kindlaks tegemine tavapäraselt steriilses proovis - Grammnegatiivse diplokoki olemasolu tõendamine mikroskoopia abil tavapäraselt steriilses proovis Tõenäolise haigusjuhu puhul: - Meningokokk-antikeha üksik kõrge tiiter terveneva patsiendi seerumis. Haigusjuhu klassifikatsioon Võimalik: | MK | Tõenäoline: | Laboratoorselt kinnitamata või mittesteriilses proovis kindlaks tehtud N. meningitidis’e või terveneva patsiendi seerumis meningokokk-antikehade kõrge taseme alusel invasiivsele meningokokk-tseemiale vastav kliiniline pilt. | Kinnitatud: | Kliiniliselt vastav, laboratoorselt kinnitatud haigusjuht. | Asümptomaatiliste haiguskandjatest teatada ei tule. MUMPS Kliiniline pilt Mumpsile vastav kliiniline pilt, nt äge ühe- või kahepoolne valulikkus, ilma muu ilmse põhjuseta üle 2 päeva kestev ja iseenesest taanduv kõrva- või muu süljenäärme paistetus. Diagnoosimise laboratoorsed kriteeriumid - Mumpsi IgM-antikeha kindlaks tegemine - Mumpsile iseloomuliku antikehareaktsiooni tõendamine patsientidel, keda pole hiljuti vaktsineeritud - Mumpsiviiruse (mitte vaktsiinitüve) kindlaks tegemine kliinilises proovis - Mumpsi nukleiinhappe kindlaks tegemine. Haigusjuhu klassifikatsioon Võimalik: | MK | Tõenäoline: | Kliinilise haigusjuhu määratlusele vastav ja kinnitatud haigusjuhuga epidemioloogiliselt seotud haigusjuht | Kinnitatud: | Laboratoorselt kinnitatud haigusjuht. | LÄKAKÖHA Kliiniline pilt Läkaköhale vastav kliiniline pilt, nt vähemalt 2 nädalat kestev köha, millega kaasneb üks järgmistest sümptomitest: ilma muu ilmse põhjuseta tekkiv äkiline köhahoog, läkaköhahoog sissehingamisel või köhajärgne oksendamine. Diagnoosimise laboratoorsed kriteeriumid - Läkaköhale iseloomuliku antikehareaktsiooni tõendamine patsientidel, keda pole hiljuti vaktsineeritud - Nukleiinhappe kindlaks tegemine - Bordetella pertussis’e eraldamine kliinilisest proovist. Haigusjuhu klassifikatsioon Võimalik: | Kliinilise haigusjuhu määratlusele vastav haigusjuht | Tõenäoline: | Kliinilise haigusjuhu määratlusele vastav ja epidemioloogilise seosega haigusjuht | Kinnitatud: | Laboratoorselt kinnitatud haigusjuht. | KATK Kliiniline pilt Haigusele on iseloomulikud külmatunne, peavalu, halb enesetunne, täielik kurnatus ja leukotsütoos, mis avaldub ühes või mitmes järgmises kliinilises vormis: - konkreetse piirkonna lümfisõlmepõletik (muhkkatk), - sepsis ilma nähtava buboonita (septiline katk), - kopsukatk, - neelupõletik ja kaelalümfisõlmede põletik. Diagnoosimise laboratoorsed kriteeriumid - Yersinia pestis’e eraldamine kliinilisest proovist - Y. pestis F1 rühma antigeeni vastase antikeha reaktsiooni tõendamine. Tõenäolise haigusjuhtumi puhul: - Y. pestis F1 rühma 1 kuuluva antigeeni vastase antikeha kõrgenenud tiiter/tiitrid (ilma dokumenteeritud iseloomuliku muutuseta) katku vastu vaktsineerimata patsiendi seerumis - Kliinilises proovis F1-antigeeni tõendamine fluorestsentsanalüüsi abil. Haigusjuhu klassifikatsioon Võimalik: | Kliiniliselt vastav haigusjuht | Tõenäoline: | Kliiniliselt vastav haigusjuht, mis laboritulemuste põhjal on hinnatud tõenäoliseks | Kinnitatud: | Laboratoorselt kinnitatud haigusjuht ei pea tingimata vastama kliinilise haigusjuhu määratlusele. | POLIOMÜELIIT Kliiniline pilt Poliomüeliidile vastav kliiniline pilt, nt ühe või mitme jäseme lõdva halvatuse äge algus, mille puhul kahjustunud jäsemete kõõlusrefleksid on vähenenud või puuduvad ilma muu ilmse põhjuseta, kusjuures säilinud on aistingud ja tunnetus. Diagnoosimise laboratoorsed kriteeriumid - Polioviiruse eraldamine kliinilisest proovist - Poliviiruse nukleiinhappe kindlaks tegemine. Haigusjuhu klassifikatsioon Võimalik: | MK | Tõenäoline: | Kliinilise haigusjuhu määratlusele vastav haigusjuht | Kinnitatud: | Kliinilise haigusjuhu määratlusele vastav ja laboratoorselt kinnitatud haigusjuht | MARUTÕBI, INIMESTEL Kliiniline pilt Marutõbi on äge entsefalomüeliit, mis 10 päeva jooksul pärast esimese sümptomi ilmnemist lõppeb peaaegu alati kooma või surmaga. Diagnoosimise laboratoorsed kriteeriumid - Viiruslike antigeenide kindlaks tegemine kliinilises proovis (eelistatavalt aju või kuklataguse karvanääpse ümbritsevad närvid) fluorestseeruvate antikehade otsese määramise meetodil - Marutõve nukleiinhappe kindlaks tegemine kliinilises proovis - Marutõve viiruse eraldamine (rakukultuuris või laboriloomas) süljest, tserebrospinaalvedelikust või kesknärvisüsteemi koest - Marutaudi neutraliseeriva (täielik neutralisatsioon) antikeha tiitri kindlaks tegemine vaktsineerimata isiku seerumis või tserebrospinaalvedelikus. Haigusjuhu klassifikatsioon Võimalik: | Kliiniliselt vastav, laboratoorselt kinnitamata haigusjuht | Tõenäoline: | MK | Kinnitatud: | Kliiniliselt vastav, laboratoorselt kinnitatud haigusjuht. | PUNETISED Kliiniline pilt Punetistele vastav kliiniline pilt, nt täppide ja sõlmekestena esinev üldise lööbe ja liigesevalu/liigesepõletiku, lümfadenopaatia või konjunktiviidi äge hoog. Diagnoosimise laboratoorsed kriteeriumid - Punetiste IgM-antikeha kindlaks tegemine patsientidel, keda pole hiljuti vaktsineeritud. - Punetistele iseloomuliku antikehareaktsiooni tõendamine patsientidel, keda pole hiljuti vaktsineeritud - Punetiseviiruse eraldamine patsientidel, keda pole hiljuti vaktsineeritud - Punetiste nukleiinhappe kindlaks tegemine kliinilises proovis. Haigusjuhu klassifikatsioon Võimalik: | Kliinilisele määratlusele vastav haigusjuht | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | SALMONELLOOS (MITTE-TÜÜFUS, MITTE-PARATÜÜFUS) Kliiniline pilt Salmonelloosile vastav kliiniline pilt, nt kõhulahtisus, kõhuvalu, iiveldus ja vahel oksendamine. Tekitaja võib põhjustada sooleväliseid nakkusi. Diagnoosimise laboratoorsed kriteeriumid - Salmonella (mitte-tüüfuse, mitte-paratüüfuse) eraldamine kliinilisest proovist. Haigusjuhu klassifikatsioon Võimalik: | MK | Tõenäoline: | Laboratoorselt kinnitatud, kliinilise teabeta isolaat või kliiniliste sümptomitega ja epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | SHIGELLOOS Kliiniline pilt Erineva raskusastmega kulgev haigus, millele on iseloomulikud kõhulahtisus, palavik, iiveldus, krambid ja valulik pakitsus. Diagnoosimise laboratoorsed kriteeriumid - Shigella sp. isoleerimine kliinilisest proovist. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | STREPTOCOCCUS PNEUMONIAE, INVASIIVNE HAIGUS Kliiniline pilt Steptococcus pneumoniae põhjustab paljusid kliinilisi sündroome, sõltuvalt nakkuskohast (nt äge keskkõrvapõletik, kopsupõletik, bakterveresus või ajukelmepõletik). Diagnoosimise laboratoorsed kriteeriumid - S. pneumoniae eraldamine tavapäraselt steriilsest proovist (nt verest, tserebrospinaalvedelikust või harvemini liigese-, kopsukelme- või südamepaunavedelikust). - S. pneumoniae nukleiinhappe kindlaks tegemine tavapäraselt steriilses proovis Tõenäolise haigusjuhtumi puhul: - S. pneumoniae antigeeni kindlaks tegemine tavapäraselt steriilses proovis. Haigusjuhu klassifikatsioon Võimalik: | Ilma laboratoorse kinnituseta või mittesteriilse proovi alusel kindlaks tehtud kliiniliselt vastav haigusjuht | Tõenäoline: | Kliiniliselt vastav, positiivse antigeeniga haigusjuht | Kinnitatud: | Kliiniliselt vastav, laboratoorselt kinnitatud haigusjuht. | SÜÜFILIS Esmane süüfilis Kliiniline pilt Treponema pallidum’i nakkusstaadium, millele on iseloomulikud üks või mitu süfiliitilist haavandit. Haavandid võivad kliinilise välimuse poolest olla väga erinevad. Diagnoosimise laboratoorsed kriteeriumid - Iseloomuliku IgM kindlaks tegemine ensüüm-immuunproovi EIA abil - T. pallidumi olemasolu tõendamine kliinilistes proovides tumevälja mikroskoopia abil, antikehade otsese fluorestseerimise (DFA-TP) või võrdväärsetel meetoditel Tõenäolise haigusjuhu puhul: - Reaktiiv-seroloogiline test (mittespetsiifilised: Veneroloogiliste haiguste uurimislaboratooriumi VDRL-test või RPR-test (rapid plasma reagin); spetsiifilised: fluorestsents-treponeem-antikeha-absorptsioonitest (FTA-ABS) või T. pallidum’i vastase antikeha mikrohemaglutinatsioonitest (MHA-TP). Haigusjuhu klassifikatsioon Võimalik: | MK | Tõenäoline: | Ühe või mitme haavandiga (vähkkasvajaga), esmasele süüfilisele ja mis tahes reaktiiv-seroloogilisele testile kliiniliselt vastav haigusjuht | Kinnitatud: | Kliiniliselt vastav, laboratoorselt kinnitatud haigusjuht. | Teisene süüfilis Kliiniline pilt T. pallidum’i põhjustatud nakkusstaadium, millele on iseloomulikud paiksed või laialivalgunud limaskesta-naha kahjustused, sageli koos üldise lümfadenopaatiaga. Endiselt võib püsida esmane süfiliitiline haavand. Diagnoosimise laboratoorsed kriteeriumid - T. pallidum’i olemasolu tõendamine kliinilistes proovides tumeväljamikroskoopia abil, antikehade otsese fluorestseerimise (DFA-TP) või võrdväärsetel meetoditel Tõenäolise haigusjuhu puhul: - Reaktiiv-seroloogiline test (mittespetsiifiline): Veneroloogiliste Haiguste Uurimislaboratoorium (VDRL) - RPR-test (rapid plasma reagin); spetsiifiline: fluorestsents-treponeem-antikeha-absorptsioonitest (FTA-ABS) - T. pallidum’i vastase antikeha mikrohemaglutinatsioonitest (MHA-TP). Haigusjuhu klassifikatsioon Võimalik: | MK | Tõenäoline: | Mis tahes sobivale seroloogilisele testile kliiniliselt vastav haigusjuht | Kinnitatud: | Kliiniliselt vastav, laboratoorselt kinnitatud haigusjuht. | Latentne süüfilis Kliiniline pilt T. pallidum’i poolt põhjustatud nakkusstaaadium, mille puhul tekitajad püsivad nakatunud isiku kehas ilma väliste sümptomite ja haigustunnusteta. Diagnoosimise laboratoorsed kriteeriumid Positiivse reaktsiooni tõendamine iseloomuliku EIA abil, nakkava süüfilise (vt esmane või teisene süüfilis) puhul negatiivse reaktsiooni tõendamine. Haigusjuhu klassifikatsioon Võimalik: | MK | Tõenäoline: | Puuduvad süüfilise kliinilised haigustunnused või sümptomid ning eespool nimetatud positiivne laboritest | Kinnitatud: | MK | TEETANUS Kliiniline pilt Teetanusele vastav kliiniline pilt, nt äge hüpertoonia algus ja/või valusad lihaste (tavaliselt lõua- ja kaelalihaste) kokkutõmbed ning ilma muu meditsiinilise põhjuseta tekkivad üldised lihaskrambid. Diagnoosimise laboratoorsed kriteeriumid - Teetanuse toksoidi antikeha kindlaks tegemine vaktsineerimata ja ravi mitte saanud patsiendil - Iseloomuliku teetanuse toksoidi antikehareaktsiooni tõendamine. Haigusjuhu klassifikatsioon Võimalik: | MK | Tõenäoline: | MK | Kinnitatud: | Kliiniliselt vastav haigusjuht | TOKSOPLASMOOS Kliiniline pilt Algloomade poolt põhjustatav ägeda kuluga haigus, millele on iseloomulikud üks või mitu järgmist sümptomi: lümfadenopaatia, peaajupõletik, soon- ja võrkkesta põletik, kesknärvisüsteemi häired. Kaasasündinud nakkustega võivad kaasneda ka vesipeasus, pisipeasus, peaajusisene lupjumine, krambid, peaaju arengupeetus. Diagnoosimise laboratoorsed kriteeriumid - Iseloomuliku toksoplasmoosi antikehareaktsiooni tõendamine - Haigusetekitaja olemasolu tõendamine kehakudedes või vedelikes või nende eraldamine loomadest või rakukultuurist - Toksoplasma nukleiinhappe kindlaks tegemine. Haigusjuhu klassifikatsioon Võimalik: | MK | Tõenäoline: | MK | Kinnitatud: | Kliiniliselt vastav, laboratoorselt kinnitatud haigusjuht. | TRIHHINOOS Kliiniline pilt Trichinella larvae organismi sattumisel tekkinud haigus. Haigus võib ilmneda erinevates kliinilistes vormides. Haigustunnustega isikute üldiste tunnuste ja sümptomite hulka kuuluvad eosinofiilia, palavik, lihasvalu ja silmakoopa-luuümbrise turse. Diagnoosimise laboratoorsed kriteeriumid - Trichinella larvae olemasolu tõendamine lihasbiopsia abil saadud koes - Iseloomuliku Trihhinella antikehareaktsiooni tõendamine Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | TUBERKULOOS Kliinilised kriteeriumid - Klinitsisti otsus, mis kinnitab kliiniliste ja/või radioloogiliste haigustunnuste ja/või sümptomite vastavust tuberkuloosile ja - klinitsisti otsus ravida patsienti täieliku tuberkuloosivastase ravikuuri rakendamise teel. Laborikriteeriumid - Mycobacterium tuberculosis complex’i (välja arvatud M. bovis BCG) kultuuri eraldamine mis tahes kliinilisest proovist - Happekindlate batsillide (AFB) jäljed iseeneslikul või esile kutsutud köhimisel eralduva röga mikroskoopilisel uurimisel. Laboratoorsetel kriteeriumidel põhinev klassifikatsioon Kindel Haigusjuht, mille puhul M. tuberculosis complex (välja arvatud M. bovis BCG) eraldatakse mis tahes kliinilisest proovist. Riikides, kus kultuur tavaliselt kättesaadav pole, loetakse kindlaks haigusjuhuks ka rögaäige uurimisel AFB-positiivseks osutunud haigusjuht. Muu, v.a kindel Haigusjuht, mis vastab eespool nimetatud kliinilistele kriteeriumidele, kuid mitte kindla haigusjuhu laboratoorsetele kriteeriumidele. Haiguse esinemise asukohal põhinev klassifikatsioon Kopsutuberkuloos Kopsukoe- või trahheobronhiaaltrakti tuberkuloos. Kopsuväline tuberkuloos Muude organite tuberkuloos, välja arvatud eespool määratletud kopsutuberkuloos. Eespool mainitud tuberkuloosivastasel ravil põhinev klassifikatsioon Ilma ravita Haigusjuht, mille suhtes ei ole varem kohaldatud aktiivse tuberkuloosi vastast ravi või mille puhul on tuberkuloosivastaseid ravimeid manustatud vähem kui ühe kuu jooksul. Eelnevalt ravitud Haigusjuht, millele on eelnevalt pandud diagnoosiks aktiivne tuberkuloos ja mille puhul on manustatud tuberkuloosivastaseid ravimeid (välja arvatud ennetav ravi) vähemalt ühe kuu jooksul. KÕHUTÜÜFUS/PARATÜÜFUS Kliiniline pilt Salmonella typhi või paratyphii põhjustatud haigus, millele on sageli iseloomulikud hiilivalt algav püsiv palavik, peavalu, halb enesetunne, anoreksia, suhteline südametöö aeglustumine, kõhukinnisus või -lahtisus ja ilma rögata köha. Siiski esineb palju kergeid ja ebatüüpilisi nakkusi. Diagnoosimise laboratoorsed kriteeriumid - S. typhi või paratyphii eraldamine verest, väljaheitest või muudest kliinilisest proovidest. Haigusjuhu klassifikatsioon Võimalik: | MK | Tõenäoline: | Laboratoorselt kinnitatud, kliinilise teabeta isolaat või kliiniliste sümptomitega ja epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | CREUTZFELDT-JAKOBI TÕVE VARIANT Kliiniline pilt I. Anamnees - Progresseeruv neuropsühhiaatriline häire, - Haiguse kestab üle 6 kuu, - Rutiinne uurimine ei anna põhjust kahtlustada alternatiivset diagnoosi, - Ei täheldata potentsiaalseid ravist johtuvaid ilmingud. II. Kliinilised tunnused - Varajased psühhiaatrilised sümptomid, - Püsivad valuaistingud, - Ataksia, - Müokloonus või tantstõbi või düstoonia, - Dementsus. Diagnoosimise laboratoorsed kriteeriumid - Elektroentsefalogramm (EEG) ei näita klassikalise Creutzfeldt-Jakobi tõve tüüpilist ilmnemist (või ei ole EEGd tehtud) - Magnetresonatstomograafia (MRI) näitab mõlemas kopsus kõrgeid signaale - Iseloomulikud neuropatoloogilised ja immunopatoloogilised leiud. Haigusjuhu klassifikatsioon Võimalik: | MK | Tõenäoline: | Esineb 1 ja 4/5 kliinilistest tunnustest ning EEG ei näita klassikalise Creutzfeldt-Jakobi tõve tüüpilist ilmnemist (või ei ole EEGd tehtud) ega mõlema kopsu kõrget signaali MRI-uuringul I ja positiivne mandlibiopsia | Kinnitatud: | Progresseeruv neuropsühhiaatriline häire ja Creutzfeldt-Jakobi tõve variandi diagnoosi neuropatoloogiline kinnitus. | VIIRUSLIK HEMORRAAGILINE PALAVIK Ebola/Marburgi palavik Kliiniline pilt Algab ägeda palaviku ja kõhulahtisusega, mis võib olla verine, ning oksendamisega. Tavalised on peavalu, iiveldus ja kõhuvalu. Järgneda võivad hemorraagilised ilmingud. Mõnede patsientide kehale võib tekkida täppide ja sõlmekestena ilmnev lööve. Diagnoosimise laboratoorsed kriteeriumid - Positiivne viiruse eraldamine - Positiivne nahabiopsia (immunohistokeemia) - Ebola/Marburgi viiruse nukleiinhappe kindlaks tegemine - Positiivne seroloogia, mis võib ilmneda hiljem haiguse käigus. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | Lassa palavik Kliiniline pilt Haigus, mille käigus järk-järgult ilmnevad halb enesetunne, palavik, peavalu, kurguvalu, köhimine, iiveldus, oksendamine, kõhulahtisus, lihasvalu ja valud rindkeres. Järgneda võivad hemorraagilised ilmingud. Diagnoosimise laboratoorsed kriteeriumid - Viiruse eraldamine - Positiivne nahabiopsia (immunohistokeemia) - Lassa viiruse nukleiinhappe kindlaks tegemine - Positiivne seroloogia, mis võib ilmneda hiljem haiguse käigus. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | Krimmi-kongo hemorraagiline palavik Kliiniline pilt Haigus, mille käigus ilmnevad järk-järgult äkiline kõrge palavik, külmatunne, lihasvalu, halb enesetunne, anoreksia, oksendamine, pea- ja seljavalu. Järgneda võivad hemorraagilised ilmingud. Diagnoosimise laboratoorsed kriteeriumid - Viiruse eraldamine - Krimmi-kongo hemorraagilise palaviku viiruse nukleiinhappe kindlaks tegemine - Positiivne seroloogia, mis võib ilmneda hiljem haiguse käigus. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Kliiniliselt vastav, laboratoorselt kinnitatud haigusjuht. | KOLLAPALAVIK Kliiniline pilt Haigus, millele on iseloomulikud äge algus ja kehatalitlusega seotud sümptomid, millele järgnevad haigusnähtude ajutine leevendumine, korduv palavik, hepatiit, valkkusesus ning mõnedel juhtudel neerupuudulikkus, šokk ning üldverejooksud. Diagnoosimise laboratoorsed kriteeriumid - Kollapalavikule iseloomuliku antikehareaktsiooni tõendamine patsiendil, keda ei ole varem kollapalaviku vastu vaktsineeritud ning kui on välistatud ristuv reaktsioon muude flaviviirustega - Viiruse isolatsioon - Kollapalaviku antigeeni kindlaks tegemine - Kollapalaviku nukleiinhappe kindlaks tegemine. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Mis tahes kliiniliselt vastav, laboratoorselt kinnitatud haigusjuht. | JERSINIOOS Kliiniline pilt Erineva raskusastmega kulgev haigus, millele on iseloomulikud kõhulahtisus, palavik, iiveldus, krambid ja valulik pakitsus. Diagnoosimise laboratoorsed kriteeriumid - Yersinia enterocolitica või pseudotubeculosis’e eraldamine kliinilisest proovist. Haigusjuhu klassifikatsioon Võimalik: | MK | Tõenäoline: | Kliiniliselt vastav, epidemioloogilise seosega haigusjuht | Kinnitatud: | Laboratoorselt kinnitatud haigusjuht. | --------------------------------------------------